**Ֆերնանդա Նիսեն** (նորվ.՝ Petra Gregorine Fernanda Holst Nissen, օգոստոսի 15, 1862(1862-08-15), Sannidal Municipality, Տելեմարկ, Նորվեգիա և Կրագերյո, Տելեմարկ, Նորվեգիա - ապրիլի 3, 1920(1920-04-03), Բարմեն, Բարմեն, Վուպերտալ, Դյուսելդորֆ, Հռենոսի պրովինցիա, Պրուսիայի ազատ պետություն, Վայմարյան Հանրապետություն), նորվեգացի լրագրող, գրականագետ, թատերագետ, քաղաքական գործիչ, ֆեմինիստական ռահվիրա։

Կենսագրություն
--------------

Ֆերնանդա Նիսենը ծնվել է Նորվեգիայի Տելեմարկ գավառի Սաննիդալ համայնքում նորվեգացի վաճառական և քաղաքական գործիչ Թոմս Թոմսենի և Բերտա Մարինե Օլեա Դեբսի ընտանիքում։ Նորվեգացի իրավաբան, Լիբերալ կուսակցության քաղաքագետ Օլե Թոմսենի զարմուհին է, նորվեգացի նկարիչ-գրաֆիկ Քրիկ Թեոդոր Վերեշոլի ազգականը, նորվեգացի երկրաբան, աշխարհագրագետ Վերներ և քանդակագործ, նկարիչ Դագֆին Վերեշոլների մորաքույրը։

1882-1895 թվականներին ամուսնացած է եղել թերթի խմբագիր, քաղաքագետ Լարս Հոլստի հետ, 1895-1911 թվականներին՝ նորվեգացի ֆիզիկոս, թերթի խմբագիր Օսկար Նիսենի հետ։

Գործունեություն
---------------

Մի քանի տարի Ֆերնանդա Նիսենը դպրոցում աշխատել է որպես ուսուցիչ, այնուհետև՝ լրագրող։ 1880-ական թվականներին եղել է 
նորվեգական երկրորդ ամենամեծ «Dagbladet» թերթի լրագրող, 1892-1918 թվականներին «Սոցիալ-դոմոկրատական» թերթում եղել է գրականագետ, թատերագետ։ 1889 թվականին «Fyrstikkarbeidernes fagforening» հիմանդրումից ի վեր ղեկավարել է այն։ 1909 թվականին եղել է «Kvinden» ամսագրի խմբագիրը։ 1913 թվականին եղել է հասարակական ֆիլմերի գրաքննիչ, Նորվեգիայում ֆիլմերի առաջին երկու գրաքննիչներից մեկը։ Եղել է կին գրողների և քննադատների շրջանակի անդամ Նինի Ռոլ Անկերի, Հուլդա Գարբորգի, Սիգրիտ Ունդսեթի հետ միասին։ 1880-ական թվականներին ակտիվ գործունեություն է ծավալել Նորվեգիայի Լիբերալ կուսակցությունում։ 1910 թվականին Օսլոյի քաղաքային խորհրդում հանդես է եկել որպես Նորվեգական բանվորական կուսակցության ներկայացուցիչ։ Որպես Օսլոյում ծառայող քաղաքական գործիչ՝ ղեկավարել է Park հանձնաժողովը, զբաղվել է աղքատ մարդկանց պայմանների բարելավման հարցերով, մասնավորապես՝ կանանց և երեխաների։ Զբաղվել է նաև կրթական հարցերով։ Օսլոյի ներքին դպրոցները (նորվ.՝ Oslo kommunale husmorskole) ստեղծվել են նրա նախաձեռնությամբ։

Մահ
---

Մահացել է 1920 թվականին Գերմանիայի Բարմեն քաղաքում։

Հիշատակ
-------

1923 թվականին Օսլոյի Սագնե թաղամասի փողոցներից մեկը կոչվել է Ֆերնանդա Նիսենի անունով։ 1931 թվականին Օսլոյի Տորշով զբոսայգում տեղադրվել է նրա հուշարձանը։

Ծանոթագրություններ
------------------

1. 1 2 3 4  Norsk biografisk leksikon(նորվ.) — Kunnskapsforlaget. — ISSN 2464-1502
2. 1 2 3  WeChangEd
3. 1 2  Norsk biografisk leksikon(նորվ.) — Kunnskapsforlaget. — ISSN 2464-1502
4. 1 2 3 4 5  Iversen, Irene. «Fernanda Nissen». In Helle, Knut (ed.). *Norsk biografisk leksikon* (Norwegian). Oslo: Kunnskapsforlaget. Վերցված է 2009 թ․ ապրիլի 27-ին.`{{cite encyclopedia}}`: CS1 սպաս․ չճանաչված լեզու (link)
5. ↑  Werenskiold, Marit. «Erik Werenskiold». In Helle, Knut (ed.). *Norsk biografisk leksikon* (Norwegian). Oslo: Kunnskapsforlaget. Վերցված է 2009 թ․ մայիսի 15-ին.`{{cite encyclopedia}}`: CS1 սպաս․ չճանաչված լեզու (link)
6. 1 2 3 4  Friis, Jakob; Hegna, Trond, eds. (1935). «Nissen, Fernanda». *Arbeidernes Leksikon* (Norwegian). Vol. 5. Oslo: Arbeidermagasinets Forlag.`{{cite encyclopedia}}`: CS1 սպաս․ չճանաչված լեզու (link)
7. 1 2  Henriksen, Petter, ed. (2007). «Fernanda Nissen». *Store norske leksikon* (Norwegian). Oslo: Kunnskapsforlaget. Վերցված է 2009 թ․ ապրիլի 27-ին.`{{cite encyclopedia}}`: CS1 սպաս․ չճանաչված լեզու (link)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | BIBSYS: 90867048 · GND: 1053952325 · ISNI: 0000000362015622 · SUDOC: 178915580 · VIAF: 224690199 · WorldCat VIAF: 224690199 |

 |